Lolland-Falsters Stifts-Tidende, 1843-08-07
Dersom vi under disse Omstændigheder vilde forblive ledige Tilskuere og med Hænderne i Skjødet see paa hvorledes fornemmelig vor Qvægavl har at kæmpe med den største af alle Hindringer, med Mangel paa Afsætning, saa vilde ogsaa jeg istemme de ovennævnte Klager og føle det Mislige i vor Stilling som Øboere. Ville vi derimod ikke forblive uvirksomme, benytte vi de Midler, som staae til vor Raadighed, saa troer jeg ganske sikkert, at vi ville komme til det modsatte Resultat, og lære at kjende vor Beliggenhed, midt imellem Østersøens bedste Markeder, som overordentlig fordeelagtig. For imidlertid at komme til dette Resultat vilde en rigtig ledet, og saavidt muligt alle Fordringer tilfredsstillende, regulair Dampskibs-Forbindelse være en Hovedbetingelse. Man vil indvende mig, at alle hidtil gjorte Forsøg ikke have hidført det af mig ventede gunstige Resultat, og at man har maattet opgive dem som frugtesløse, fordi Entrepreneurerne ikke have kunne finde deres Regning derved. Men hvorledes kunne vi tale og Resultater og vente en regelmæssig Forbindelse, saalænge idag dette og imorgen hiint Dampskib, idet de ligesom Trækfugle fare forbi de yderste Spidser af vore Øer, tildeels ville føre os til Havne, hvorhen ingen Art af Handelsforretninger kalder os. De Pladser, med hvilke det fornemmelig maa synes os ønskeligt at vedligeholde Forbindelse, ere Kjøbenhavn og Kiel, hvilken sidste vi formedelst Jernbanen kunne betragte som Forstad til Hamburg og Altona. En Dampbaad, som udgik herfra og som idet mindste tildeels tilhørte os Beboere af dette Stift, vilde meget snart udfinde de vigtigste Anløbspuncter. Routen, som jeg foreløbig har tænkt mig, og som forekommer mig at være den ønskeligste, vilde blive følgende: Første Tour. Fra Nykjøbing, anløbende Guldborg og senere Kallehave og Koster, til Kjøbenhavn og her tilbage. Anden Tour. Fra Nykjøbing, anløbende Bandholm og Taars, til Kiel og her tilbage. Naar disse Toure bleve foretagne af en os som Eiendom tilhørende Dampbaad, saa vilde vi kunne indrette den og dens Farter overeensstemmende med vore Fornødenheder og være uafhængige af de respective Skibsrhederes jevnlige Luner, om de ville bevise Lollands-Falsters Stift med dets 70,000 Jndvaanere den Gunst at anløbe det ved Forbiseiling eller ikke, en Gunst som vi med hvert Aar maae frygte for at miste. Dog alt dette er klart for det store Fleertal af dette Stifts Beboere; de indsee, at ogsaa vi vilde befinde os vel ved at følge vor Tids store Strøm, og denne Strøm hedder: Fremskridt." Nabolandene bruge Millioner for ved Jernbaner at lette deres Communication og rykke Kysterne nærmere. Vi kunne spare disse Millioner og anvende dem til andet Brug; den os overalt omgivende Sø er vor Jernbane, vi have kunat sørge for Locomotiver. Og saaledes haaber jeg at have valgt det rette Tidspunct til at træde frem med et Forehavende hvis særdeles Ønskelighed jeg her har søgt at sætte i det bedste Lys. Jeg har allerede gjort de nødvendigste indledende Skridt, og agter strax efter tilendebragt Høst at forelægge mine Medborgere min Plan til Overveielse, med tillidsfuldt Haab om deres venlige og kraftige Medvirkning. Ourupgaard den 2den August 1843. E. Tesdorpf.